[{"text_idx": "#000002", "text": "Coginio campus ar y barbeciw"}, {"text_idx": "#000004", "text": "Mae ein casgliad rhithwir o ryseitiau eisoes yn llawn dop o\u2019n hoff brydau Cig Oen Cymru, sy\u2019n profi bod Cig Oen Cymru yn hynod o hyblyg. Ond wrth gwrs, gan ei fod yn ffolder rhithwir, mae \u2018na wastad le i ambell un arall. Felly eleni rydyn ni wedi bod yn gweithio mewn partneriaeth a\u0302 rhai o flogwyr bwyd a ffordd o fyw mwyaf poblogaidd y DU i gael hyd yn oed mwy o ryseitiau Cig Oen Cymru unigryw."}, {"text_idx": "#000005", "text": "Mae gan ein dylanwadwyr bwyd nifer fawr iawn o ddilynwyr ar y cyfryngau cymdeithasol, ac maen nhw\u2019n gwybod cryn dipyn am arddangos y cynhyrchion gorau a rhoi cynnig ar (neu ddechrau!) y tueddiadau diweddaraf, felly roedden ni\u2019n gwybod bod ein Cig Oen Cymru hyfryd mewn dwylo da. Dyma restr o\u2019u rhyfeddodau Cig Oen Cymru sy\u2019n siw\u0302r o ddod a\u0302 dw\u0302r i\u2019r dannedd."}, {"text_idx": "#000006", "text": "Yr un sy\u2019n gyfrifol am Telltale Food yw Julius Roberts, cyn-gogydd yn Llundain sydd bellach yn ffermio\u2019n gynaliadwy yn Dorset. Mae ei Gig Oen Cymru wedi\u2019i goginio\u2019n araf gyda photes perlysiau yn llond powlen o fwyd iachus, gonest ac mae\u2019n hynod flasus gyda stwnsh mwstard a gorfetys."}, {"text_idx": "#000007", "text": "Dechreuwyd y blog Hungry Healthy Happy gan Dannii yn 2011 pan ddechreuodd rannu ryseitiau iach ar-lein. Bellach mae ei gw\u0302r Dave wedi ymuno a\u0302 hi, ac mae HHH yn trafod ffordd o fyw a lles. Maen nhw\u2019n credu mewn gwneud prydau iach yn gytbwys yn ogystal ag yn gyffrous. Rhowch gynnig ar eu cebabau shish Cig Oen Cymru hawdd sy\u2019n tynnu dw\u0302r i\u2019r dannedd neu yr un mor flasus yw\u2019r ysgwydd Cig Oen Cymru yn y popty araf. Mae\u2019r golwythion Cig Oen Cymru wedi\u2019u pobi yn y popty hefyd yn gyflym ac yn gyfleus i\u2019w gwneud gan fod y llysiau\u2019n cael eu coginio gyda\u2019r cig oen."}, {"text_idx": "#000008", "text": "Mae Ciara Attwell yn awdures bwyd a llyfrau coginio a hi sydd wedi creu My Fussy Eater. Mae hi\u2019n arbenigo mewn bwyd ar gyfer bwytawyr ffyslyd, ei nod yw cael plant i fwyta\u2019n well ac mae\u2019n creu ryseitiau sy\u2019n addas i deuluoedd. Mae caserol siancen Cig Oen Cymru My Fussy Eater yn bryd iachus wedi\u2019i goginio\u2019n araf sy\u2019n berffaith i\u2019w weini i\u2019r teulu ar ddyddiau oer."}, {"text_idx": "#000009", "text": "Os ydych chi\u2019n chwilio am y bwyd cysur gorau, rhowch gynnig ar gobler Cig Oen Cymru Lavender a Lovage gyda thwmplenni sgons garlleg. Mae Karen Burns-Booth, awdures bwyd a theithio, steilydd bwyd a datblygwr ryseitiau wedi creu\u2019r pryd blasus hwn gyda misoedd yr hydref a\u2019r gaeaf mewn golwg."}, {"text_idx": "#000010", "text": "Mae Ed Smith yn awdur bwyd, siaradwr, ymgynghorydd a chogydd hyfforddedig a dechreuodd ei gyfnodolyn bwyd arobryn Rocket & Squash yn 2010. Am bryd blasus wedi\u2019i goginio\u2019n araf, rhowch gynnig ar Gig Oen Cymru gyda chennin a ffacbys. Mae\u2019n gyflym i\u2019w baratoi ac os ydych chi\u2019n ddigon ffodus i gael rhywfaint o fwyd dros ben gallwch chi ei drawsnewid i mewn i rysa\u0301it clyfar sbarion Cig Oen Cymru, cennin a ffacbys Ed."}, {"text_idx": "#000011", "text": "Mae Zainab Pirzada yn cyfareddu ei dilynwyr gyda\u2019i phrydau hynod flasus ar ei sianel Cooking with Zainab. Rhowch gynnig ar gyri Cig Oen Cymru a sbigoglys Cooking with Zainab i gael tri\u0302t penwythnos go iawn. Mae\u2019n flasus iawn wedi\u2019i weini gyda bara naan fflwfflyd cynnes neu reis basmati."}, {"text_idx": "#000012", "text": "Mae blog The Curry Guy, ynghyd a\u0302 nifer o lyfrau ryseitiau a ysgrifennwyd ac a gre\u0308wyd gan Dan Toombs hefyd, yn dangos i ffans cyri sut i wneud eu hoff brydau Bwytai Indiaidd Prydain gartref. Gwnewch gyri Champaran handi Cig Oen Cymru The Curry Guy ar gyfer parti swper a chewch dipyn o ganmoliaeth (a cheisiadau am y rysa\u0301it!)."}, {"text_idx": "#000013", "text": "Mae\u2019r blogiwr bwyd o Lundain, Lucy Parrisi, yn ddatblygwr ryseitiau, ffotograffydd bwyd ac awdures. Mae ei flog Supergolden Bakes yn cyfuno ei hangerdd am fwyd a ffotograffiaeth, ac mae\u2019n werth ei weld. Rhowch gynnig ar ei hotpot popty araf Cig Oen Cymru Supergolden Bakes am bryd hyfryd i\u2019r teulu. Mae\u2019n llawn dop o gig oen a llysiau, ac mae\u2019n iachus iawn hefyd."}]